text: Karl Saqan bunların əksəriyyətinin insanların  gördüyü halüsinasiya olduğunu düşünürdü.   Milyonlarla insan UNO görsə də, hətta əksəri bənzər hadisələr danışsa da, bu görmələri də dəlil qəbul etmək olmaz. Hətta Karl Saqan buna kütləvi halüsinasiya deyirdi.   Məsələn hardasa bir yerdən kimsə şayiə eşidib, sonra bunun təsirinə düşübsə, nə vaxtsa şüuraltına işləmiş bu şayiəni halüsinasiya kimi özü də görə bilər. Sonra nəsə gördüyünü iddia edib ətrafa yaydıqca digər insanlar da xəbərlərdə, orda-burda eşitdikcə, bu  əhvalatların təsirindən onlar da halusinasiya görə bilər. Onlar da bənzər şeylər danışacaqlar. Çünki eyni əhvalatı eşidiblər. Bu da olur kütləvi halüsinasiya.  Nə vaxt ki, xəbərlərdə və ya başqa yerlərdə belə xəbərlər çoxalır, insanlar da daha çox belə hadisələr görür, halusinasiya olduğunu bilmədən.   Karl Saqan yadplanetlilərin olduğunu düşünürdü. Amma hələ əlaqə və ya dəlil olmadığını da qeyd edirdi. Bəlkə nə vaxtsa yadplanetlilərin izinə də rastlanar. Amma görünür ki, bu məsələdə şahid ifadələri dəlil deyil.